Paterna reclama als promotors de Port Mediterrani el disseny de més zones verdes
11/03/2016

# Paterna reclama als promotors de Port Mediterrani el disseny de més zones verdes

[![Imagen del parque lineal proyectado](/images/noticias/2016/03/parque-lineal.jpg)](/images/noticias/2016/03/parque-lineal.jpg)

11.03.2016

L'Alcalde de Paterna, Juan Antonio Sagredo, s'ha reunit en el despatx d'Alcaldia amb el director de Comunicació i Relacions Públiques de Intu-Eurofund Investments, Salvador Arenere, per a conèixer l'estat del projecte

L'Alcalde de Paterna, Juan Antonio Sagredo, ha exigit als promotors de Port Mediterrani el disseny de més zones verdes en l'àrea en la qual està projectat el centre comercial i d'oci. Així ho ha traslladat en una reunió que ha tingut lloc aquest matí en el despatx d'Alcaldia i en la qual ha assistit el director de Comunicació i Relacions Púbiques de Intu-Eurofund Investments, Salvador Arenere.

El primer edil s'ha interessat per l'estat actual del projecte i ha reclamat que, a més de les actuacions previstes en el barranc d’Endolçà, -que convertiran l'actual llit en un Parc Lineal en un nou pulmó verd de la ciutat amb infraestructures i equipaments que s'adaptaran a la pràctica d'esports i que s'utilitzarà com a zona d'esplai públic-, es dissenyen més zones verdes en tot l'entorn.

L'Alcalde ha recordat que Port Mediterrani, fa uns mesos, també es va comprometre amb tots els veïns i veïnes de Paterna a millorar la Paredassa d'Espanya i el seu entorn, assumint la totalitat del cost econòmic i fent visitable aquesta zona.

Els inversors del centre comercial han manifestat, a més, el seu desig d'invertir prop de 7 milions d'euros perquè el tramvia arribe a Port Mediterrani i han assegurat que assumiran la totalitat del cost de la infraestructura.